Poliisi pyytää havaintoja tästä miehestä – ryösti kaupan aseella uhaten Kuopiossa - Rikos - Uutiset - MTV.fi
Poliisi pyytää havaintoja tästä miehestä – ryösti kaupan aseella uhaten Kuopiossa
Rikos Julkaistu 04.12.2015 11:46
Kauppa ryöstettiin aseella uhaten Kuopiossa 1. joulukuuta 2015. Poliisi pyytää havaintoja kuvassa näkyvän miehen liikkeistä.
Poliisi pyytää silminnäkijähavaintoja Kuopiossa tapahtuneeseen kaupan ryöstöön liittyen.
– Pituus 170 - 175 senttiä, ruumiinrakenteeltaan hoikka
– Tekohetkellä hänellä oli yllään valkoinen takki (hihoissa musta raita) sekä mustat housut ja valkoiset lenkkarit.
– Takin alla miehellä oli tumma huppari ja päässä musta lippalakki sekä kommandopipo.
Pyörönkaaren Siwan kassa ryöstettiin aseella uhaten tiistaina 1. joulukuuta noin kello 10.45.
Hoikka mies oli tullut kauppaan, uhannut kaupan myyjänä toiminutta naista käsiaseella ja vaatinut kassasta rahaa. Saaliikseen mies oli saanut kassasta vähäisen määrän rahaa ja poistunut tämän jälkeen liikkeestä.
Kaikki havainnot ryöstöön liittyen sekä muut tiedot voi ilmoittaa Itä-Suomen poliisin vihjenumeroon 0295 415 232 tai sähköpostilla osoitteeseen: vihjeet.ita-suomi@poliisi.fi
Krp:n tutkija katuu rahan antamista Malmin naiselle - "Esimiehet eivät tienneet" Kotietsinnässä noin 50 000 euron arvoinen huumelöytö Lahdessa